section_heading: Mexico City
paragraph_text: Utrka se sastojala od 65 krugova, a Clark je prošao ciljem 63. krug i ušao u 64. krug kao vodeći vozač, ispred Gurneya, Bandinija i Surteesa. Oštećenje na Hillovom bolidu bilo je ipak veliko, te se Hill 2 kruga prije kraja nalazio tek na 11. mjestu. Dva kruga prije kraja, činilo se da će Clark osvojiti drugi uzastopni naslov. No u 64. krugu, Clarkov je bolid počeo gubiti ulje, te Gurney prelazi u vodstvo. Amerikanac je ušao u posljednji krug kao vodeći ispred Clarka, Bandinija i Surteesa, te je u tom trenutku naslov imao Hill koji se nalazio na začelju. Ubrzo su se pojavili problemi i na Clarkovom motoru, te se Škot parkirao bolid kraj staze. Nakon Clarkovog odustajanja, poredak je bio: Gurney, Bandini, Surtees; a bodovna lista je izgledala: Hill 39 bodova, Surtees 38 bodova. S Clarkom izvan utrke i Hillom na začelju koji sigurno neće osvojiti nijedan bod, Ferrarijev boks je uvidio da Surteesu 2. mjesto donosi dva boda više nego 3. mjesto, i naslov prvaka. Nekoliko stotina metara prije kraja utrke, Ferrari je signalizirao Bandiniju da propusti svog momčadskog kolegu na 2. mjesto, što je Talijan i uradio.